Flags of the World

Flags of the World (Pasaules karogi; abreviatūra FOTW) ir tīmeklī bāzēta veksiloloģiska organizācija un informācijas resurss. Projekts iekļauj sevī tīmekļa plašāko ar veksiloloģiju saistīto vietni ar vairākām spoguļvietnēm un ar to saistīto adresātu sarakstu (mailing list). Adresātu saraksts aizsākās 1993. gada septembrī kā diskusiju grupa un 1994. gada beigās Džuzepe Botasīni (Giuseppe Bottasini) izveidoja tīmekļa vietni. 2001. gadā FOTW kļuva par Starptautiskās Veksiloloģisko Asociāciju federācijas 56. dalībnieku.

Lai arī gan tīmekļa vietnes, gan adresātu saraksta darba valoda ir angļu valoda, biedrības ~1000 locekļi pārstāv dažādas pasaules valstis un informācija tiek tulkota un iekļauta vietnē no dažādām valodām. Adresātu sarakstu pārrauga vēlēts moderators, interneta vietni un tās saturu koordinē vēlēts redaktors.

FOTW interneta vietne satur vairāk nekā 83 000 rakstu par karogiem un vairāk nekā 193 000 karogu attēlu, kā arī tiešsaistes veksiloloģisko vārdnīcu..

FOTW vietnes informāciju veido adresātu saraksta (mailing list) dalībnieku pienesums. Biedrība sastāv no ~1000 locekļiem, no kuriem ~100 ir aktīvi informācijas piegādātāji. Informāciju vietnē apstrādā 21 brīvprātīgs redaktors.

 Karogs 
FOTW karogu 1996. gadā izveidoja Marks Sensens (Mark Sensen). Dizains tika izvēlēts balsošanā no vairāk kā 10 pretendentiem. Sensens karoga simbolismu raksturoja sekojoši:

 Atsauces 

 Ārējās saites 
 FOTW galvenā vietne
 Veksiloloģijas vārdnīca
 Flag Days Of The World
 FOTW mailing list 

Kategorija:Veksiloloģija
Kategorija:Interneta biedrības